
SUFOI's formand i Radio 24syv 



Kim Møller 
Hansen 


Radio 24syv har en serie, hvor de i deres kulturmagasin AK-24syv på få 
minutter lader en forening i Danmark komme til orde ved at interviewe 
formanden. 

SUFOI's formand, Kim Møller Hansen, blev 17. marts 2015 interviewet om 
SUFOI, og det sammenklippede resultat blev efterfølgende sendt om aftenen i 
AK-24syv. 

Hør hele udsendelsen: 

http://www.radio24syv.dk/programmer/ak-24syv/11374568/ak-24syv-17-03- 

2015-2/ 

Interviewet med Kim Møller Hansen i serien „Nyt Fra Foreningsdanmark" 
starter ca. 48 min. inde i udsendelsen. 

17/03 AK 24svv 17-03-2015 (2) 

AK24syv opfører i aften den danske gruppe. 

Q ^ 


Turboweekends nye single med hh. rytmiske og 
klassiske musikere. Vi diskuterer desuden, om vi har 
misforstået den klassiske musiks mulighed 
improvisation. Derudover skal vi høre interview med 
artisten. Charley Kaye, der blev verdensberømt for at 
spille chimpanse, vi skal høre en radionekrolog over den 
britiske fantasy-forfatter, Terry Pratchett og have et 
afsnit i serien, "Nyt Fra Foreningsdanmark" Mads 
østergaard 


17/03 AK 24svv 17-03-2015 (Il 

AK24syv opfører i aften den danske gruppe, Turbowe... 


Q Q 


Saudisk teolog afslører: 

Jorden bevæger sig ikke! 

Af Henning Dethlefsen 

En teolog fra Saudi Arabien kom for nyligt for skade at hævde, at jorden står stille. Videoen med 
udtalelsen blev et øjeblikkeligt hit på nettet. Han blev efterfølgende mål for udbredt kritik og 
latterliggørelse. Men lignende ikke-videnskabelige opfattelser kan nemt findes andre steder - også 
i den kristne lejr. 









Bandar Al-Khaisari forklarer, hvorfor Jorden umuligt kan rotere 



Galileo Galilei 


At religionen og videnskaben tit har det svært med hinanden, tør vist siges at være velkendt. Den 15. februar i år blev 
der lagt en video ud på nettet, som på nærmest komisk vis understreger denne sandhed. Klippet viser den 
saudiarabiske teolog Bandar Al-Khaibari, som under et møde i De Forenede Arabiske Emirater får stillet spørgsmålet, 
om jorden bevæger sig. Teologen benægter dette på det bestemteste og fortsætter med en temmelig klodset 
forklaring, om et fly, der aldrig ville nå sit bestemmelsessted i Kina, fordi jorden ville dreje i samme retning. Og hvis 
jorden drejede i den modsatte retning, ville flyet blot behøve at stå stille i luften, så ville Kina med tiden dukke op af sig 
selv!! Dermed modsiger Al-Khaibari øjensynlig grundlæggende moderne viden om, at det ikke er solen, der bevæger 
sig henover himlen, men derimod jorden, der bevæger sig i en bane omkring solen og samtidig roterer. En viden, som 
blev fremlagt af den berømte italienske videnskabsmand Galileo Galilei allerede i begyndelsen af 1600-tallet. Teologen 
blev selvsagt straks en sensation på nettet. I løbet af de første 5 dage fik klippet ikke mindre end 88.200 hits, og Al- 
Khaibari blev ikke kun udsat for en sønderlemmende kritik, men også omfattende latterliggørelse. Ikke mindst 
muslimske kommentatorer udtrykte forfærdelse over mandens uvidenhed. Og over at han på den måde bragte skam 
over deres religion. 


Et videnskabeligt mirakel i Koranen 

Det er fra flere steder blevet påpeget, at Al-Khaibari strengt taget ikke hævder, 
at jorden ikke bevæger sig omkring solen, men blot at jorden ikke roterer. Og 
det bliver også påpeget, at sådanne påstande fra muslimske lærde i realiteten er 
sjældne. Alligevel ligger klippet af Al-Khaibari fint i tråd med udtalelser fra nogle 
enkelte, kendte, muslimske teologer, som også hævder, at jorden ikke bevæger 
sig. Og som hævder, at enhver, som ikke mener det samme, er en kætter, og 
skal rammes af en fatwa, dvs. en muslimsk dom. Disse teologer er dog også i 
den muslimske verden stort set blevet ignoreret, og også i saudiarabiske skoler 
undervises børnene i dag i det moderne heliocentriske system, hvor solen 
placeres i midten og omkredses af planeterne. De muslimske teologer bygger 
især deres påstande på en passage i Koranen, hvor det siges: „Og solen 
bevæger sig imod sit mål, som det er bestemt af Den Almægtige, Den Alvidende". 



En lærd forklarer, hvorfor en muslim 
ikke kan tro på, at Solen står stille 






En ægte muslim kan selvsagt, ud fra en streng betragtning, ikke forkaste Guds 
ord og må derfor mene, at det er solen, som bevæger sig. På nettet kan man se 
disse påstande kritiseret af muslimske videnskabsfolk. Men der er også nogle 
muslimer, som forsøger at fortolke sig ud af problemet, ved at hævde, at der 
med beskrivelsen af solens bevægelse i Koranen ikke menes bevægelsen 
henover himlen, men derimod solens bevægelse i forhold til de andre stjerner. 
Passagen i Koranen forvandler sig dermed til en mirakuløs, profetisk påstand om 
galakserne og Big Bang. Problemet med denne fortolkning er selvsagt, at ind til 
videnskaben nåede frem til denne forståelse af verdensrummet, læste alle 
muslimer passagen på en anden måde. Kilden til viden er således alligevel ikke 
Koranen, men stadigvæk videnskaben! 



Også kristne har problemer med videnskaben 

Videoen med Al-Khaibaris fjollede forklaringer gør det nemt for 
nogle at latterliggøre islam. Vi må dog ikke glemme, at nogle af 
teologens skrappeste kritikere også er muslimer. Og det er ikke kun 
visse muslimer, som føler, at deres tro bliver truet af videnskaben. 
Problemet opstår, når videnskaben påviser fejl i de hellige bøger og 
dermed underminerer religionens autoritet. 

I de kristnes Bibel, mere præcist i Josvabogen, findes således en 
passage, som beskriver, hvordan Gud lod solen standse under et 
slag, sådan at israelitterne kunne nå at slå endnu flere af deres 
flygtende fjender ihjel. Da Galileo derfor påstod, at solen slet ikke 
bevægede sig, opfattede den katolske kirke dette som en trussel, og 
truede ham på livet. Den italienske videnskabsmand blev tvunget til 
at tilbagekalde sine ideer. Og den katolske kirke anerkendte faktisk 
ikke sin fejltagelse officielt før 1993! 

Især i USA findes mange mere eller mindre kendte, kristne 
prædikanter, som i fuld alvor hævder, at jorden blev skabt på 6 
dage, er ca. 6000 år gammel, og at fx evolutionen bygger på ren 
spekulation. Problemet opstår også her, fordi man glemmer (eller ikke har 
lyst til) at tage højde for, at den „hellige" tekst kun er skrevet af 
mennesker og derfor skal tolkes med hensyntagen til den tids kultur og 
viden. Samme fejltagelse, blot med omvendt fortegn, kan man faktisk se 
visse ufologer gøre, når de fx tolker rumvæsner ind i Biblen eller gamle 
indiske tekster. Her giver man skrifternes fremstillinger en teknologisk 
tolkning, men glemmer igen (eller har ikke lyst til) at tage højde for de 
religiøse og kulturelle forudsætninger. 

Det mest ironiske ved historien om Al-Khaibari er måske nok, at filmen 
blev lagt ud på nettet den 15. februar, som er Galileo Galileis fødselsdag. 
Måske den gamle videnskabsmand ville have følt, at det var ganske 
passende, at lidt kritik gik den anden vej! 

_ . . .. ^ ^ . Som et aktuelt PS. kan tilføjes dette link til en religiøs leder, der ser den 

ric von am en ev en or sine seneste solformørkelse som et vidnesbyrd om en snarlig dommedag. 

bøger om rumvæsener og teknologi i _ 7 33 

fortiden Bevar ml 9 veL 


Under slaget ved Gibeon standssr Gud Solen på 
sin bane hen over Himlen ifølge Det gamle 
Testamente 



http://ekstrabladet.dk/nyheder/samfund/praest-advarer-solformoerkelsen-kan-blive-jordens- 

undergang/5488568?utm_campaign=Breaking%20News&utm_content=liste&utm_medium = nyhedsbrev&utm_source= 
200315 

http://www.wnd.com/2015/03/coming-solar-eclipse-seen-as-judgment/ 


Kilder: 

http://www.dailymail.co.uk/news/article-2957414/Saudi-cleric-online-laughing-stock-telling-student-sun-rotates-Earth- 

planes-not-able-fly.html, 

http://www.thenational.ae/opinion/comment/round-or-flat-science-and-religion-dont-always-agree, 

http://www.huffingtonpost.co.uk/2015/02/17/saudi-cleric-reveals-the-sun-rotates-around-the-earth-which-is-not- 

spinning-on-its-axis_n_6700762.html 

http://m. gulfnews.com/opinion/lessons-learned-from-the-earth-does-not-rotate-debacle- 1.1461385, 

https://www.youtube.com/watch?v=RqGtOYVlAMQ, 

https://www.youtube.com/watch?v=bQHdR5whcp4, 

https://www.youtube.com/watch?v=g84g2KJcUV0, 

https://www.youtube.com/watch?v=gpJmJGh06oA, 

https://www.youtube.com/watch?v=EyDlkuZ31bo, 

https://www.youtube.com/watch?v=VnEH9rbrIkk og 

http://www. bibelselskabet.dk/BrugBibelen/BibelenOnline.aspx?book=jos&id=l&chapter= 10b 







Nyt fra SUFOI's Fotoafdeling 

Af Ole Hermingsen 

9220 Aalborg 0 17. januar 2015 

En 52-årig observatør fra Nr. Tranders beretter: 

10-15 lavtflyvende stearinlys lysende fartøjer i helikopter-højde og -fart. Nogle enkeltvis og nogle i formation. 
Dukker op over byen fra sv og kommer ind over hvor jeg står og forsvinder igen ca. over kalk søen i nø. 
Har optaget lidt af det på min iphone. Det er ikke meget jeg fik optaget desværre. 

Jeg så de første, da jeg kom kørende i min bil. Først troede jeg, det var signal balloner, først en, så to, så tre efter 
hinanden, så fem i formation, derefter adskillige to og tre og enkeltvis. 

De var ca. 2-400 m oppe og helt lydløse. De var ikke synlige i en bane ligesom en helikopter f.eks. 

De dukked e op, fløj over_ hyqrjeci stoc[ og forsvandt igen, alle med samme fart, nok_ ca. 200 km/t _ 

Kraftig udsnitsforstørrelse fra stillfoto af et af de flyvende lys. 
Stillfoto fra den modtagne videosekvens (kraftigt lysnet i 
billedbehandlingsprogram) viser flere af de små lys på himlen midt i 
billedet. De øvrige lys er gadebelysning m.v. 


Konklusion fra SUFOI's Fotoafdeling 

Efter en detaljeret gennemgang af den modtagne videosekvens er der ingen tvivl om, at det er små varmluftballoner, 
der er observeret og filmet. 

Både udseende og flyvemåde er i overensstemmelse med andre videooptagelser af små varmluftballoner og 
understøttes af observatørens beretning samt vejrdata som vindretning fra DMI. 

Der kan ses mere om sådanne varmluftballoner på adressen: 

http://www.sufoi.dk/info/balloner.php 
















Løst og facts 

Af Ole Hermingsen 




Svensk ufo-film i dansk tv senere på året 

En svensk dokumentar film har netop haft premiere i Stockholm. 

Dokumentarteamet har nu i flere år været i gang med at filme UFO-Sveriges 
efterforskning af en observationsberetning ud over det sædvanlige. 

Kort før middagstid den 31. juli 1980 er Liz og Bo Berg på vandretur ved den sydlige 
ende af søen Måseln nær Finspång i Muddus nationalpark i det nordlige Sverige. En 
mærkelig støj som fra en jetmotor henleder deres opmærksomhed på et langstrakt, 
cigarformet objekt med to fremspring på siderne. Kort tid efter lander objektet på 
vandoverfladen i den fjerneste ende af søen. 

„Vi tog kikkerten og kiggede på det objekt , der lå på vandet , men snart begyndte det 
at synke, mens der kom bobler fra det", siger Bo Berg. 

Parret anslår længden af objektet til mellem 3 og 4 meter. Det havde ingen farve, men 
var stålgrå. Det lignede en raket. 

„Da det landede på vandet , efter at have foretaget en 180 graders drejning, havde det 
tabt næsten hele farten", siger Liz Berg. 

Observationen har forundret både det svenske militær og UFO-Sveriges forskere i 
årevis, og har af det svenske militær været klassificeret som Top Secret. 

Filmen tager udgangspunkt i UFO-Sveriges ambitiøse ekspeditionsprojekt til 
Nordsverige med UFO-Sveriges efterforskere, bl.a. foreningens formand Clas Svahn, 
de to oprindelige vidner Liz og Bo Berg samt et professionelt dykkerteam, som det 

tidligere er . 


Ved premieren i Stockholm på den nye filmproduktion Ghost Rockets. 


Foto: Clas Svahn 


Den drivende fortælling er imidlertid mere en større og mere personlig historie. En historie, der forsøger at gå bag om 
de tanker og motivationer, en ufo-forsker som Clas Svahn har og samtidig giver publikum et indblik i en unik 
organisation som UFO-Sverige, der har formået at opretholde en holdning af „forskning - ikke spekulation" inden for det 
internationale ufo-samfund. 



Filmteamet fortæller, at formålet med dokumentarfilmen ikke er at 
afsløre fakta, spekulation eller selv forsøge at komme til nogen form 
for konklusion om Ghost Rocket-fænomenerne, men snarere at 
fortælle en historie om de mennesker, der arbejder med at stille 
spørgsmål og finde svar, hvor andre ikke tør. 

Filmen har fået produktionsstøtte fra Sveriges Television (SVT) og 
vises senere på året af DR. 

Clas Svahn er i øvrigt bogaktuel med en helt nyrevideret udgave af 
den tidligere bog om Motet i glåntan om Gosta „Pollenkongen" 
Carlsson og hans beretning om observation af en diskosformet 
genstand og dens besætning i en skovlysning ved Vegeholm i 
Skåne. 


„Dagen efter skrev jeg en rapport til Forsvarsstaben, men den sendte jeg dog aldrig. Havde jeg gjort det, havde de nok 
spærret mig inde på en sindssygeanstalt", fortalte Carlsson 27 år senere til Expressens reporter. 

Læs Clas Svahns blog: http://csblogg.ufo.se/csblogg3/?p=32617 




























Jagere i natten 

GULDBORGSUND Folketidende har modtaget henvendelser fra flere borgere, som i aftes observerede lavtflyvende 
jagerfly over Sydhavsøerne. Vi har både fået henvendelser fra borgere i Væggerløse og Nysted. Flyene blev også hørt 
over Hesnæs på Østfalster, erfarer Folketidende. Ifølge en af henvendelserne foretog flyene flere cirkelformede 
overflyvninger i lav højde, som om de jagtede eller observerede noget. Nogle har fortalt, at de var nervøse for, om det 
var russiske fly, der var kommet tæt på den danske kyst. 

Men det var det ikke, lyder den beroligende melding fra Jesper Rasmussen, der er vagthavende presseofficer ved 
Værnsfælles Forsvarskommando. 

- Der var tale om danske fly, der gennemførte øvelser i området, og jeg har for nuværende ikke kendskab til flere 
øvelser i området i den nærmeste fremtid, fortæller han. 

Politiet kunne også via deres Twitter-konto berolige borgerne: Der var blot tale om danske fly under rutineflyvning, lød 
meldingen i aftes. 

Lolland-Falsters Folketidende 6. marts 2015 




Måske milliarder af beboelige planeter 


Videnskab dk 


i Krop & Sundhed Kultur A Samfund Kfclpi A Naiurvxfcmtfcab lofcnotogt spern V* 

Du er hat ftmdo ■ Mirj & NjtundnitÉ • 

Dansk forsker: Vores galakse kan rumme 
milliarder af beboelige planeter 

li mmH |i1i M Oi:&l . i tc mum Uitf 

Milliarder af planeter i vores galakse, som har de helt rigtige placeringer for at 
kunne have flydende vand og dermed muligheden for at huse liv - er ifolge 
forskere spredt tid i vores galakse. 


En gruppe forskere fra Niels Bohr Institutet og Australian National 
University har kigget nærmere efter de såkaldte exoplaneter for at 
finde ud af, hvor mange af disse planeter, som er placeret i den 
'beboelige zone', og som har muligheden for at have flydende vand - 
og dermed liv. Det gjorde de ved matematisk at omskrive en 200 år 
gammel lov, den såkaldte „Titius-Bodes lov" til en nyere udgave. 
„Ved hjælp af den nye udgave af Titius-Bodes-loven søger vi nu i 
fjerne solsystemer efter planeter; der er placeret i systemernes 
beboelige zoner og dermed har muligheden for at have flydende 
vand - det er det vigtigste for os. Den nye udgave af Titius-Bodes- 
loven brugte vi til at beregne os frem til, at der må være mange 
milliarder af den slags planeter siger ph.d.-studerende i 
forskningsgruppen Astrofysik og Planetforskning på Niels Bohr Institutet Steffen Kjær Jacobsen, som er en af de tre 
forskere bag beregningerne. 

På Aarhus Universitet har professor Hans Kjeldsen ved Institut for Fysik og Astronomi kigget forskernes resultater 
igennem og er imponeret over deres metode til at finde „gemte" planeter. 

Læs hele artiklen om forskernes beregninger på videnskab.dk: http://videnskab.dk/miljo-naturvidenskab/dansk- 
forsker-vores-galakse-kan-rumme-milliarder-af-beboelige- 
planeter?utm_source=vores+nyhedsbrev8ajtm_campaign = baaab2516c- 

201503183_18_2015&utm_medium=email&utm_term=0_d2f5c83eb4-baaab2516c-207967049 

Professor i astronomi ved Aarhus Universitet og tilknyttet Stellar Astrophysics Centre (SAC), som i 
2012 blev oprettet som grundforskningscenter ved Aarhus Universitet med fokus på studiet af 
stjerner, exoplaneter og astrobiologi. Hans Kjeldsen har i de seneste 20 år arbejdet med at forstå 
stjernernes indre blandt andet ved brug af astroseismologi, hvor han som en af de første i 1995 var 
med til at måle stjerneskælv på andre stjerner end Solen. 

Siden 2004 har han deltaget i Nasa's Kepler-projekt og været med til at finde planeter omkring 
andre stjerner end Solen. Hans Kjeldsen er en aktiv forskningsformidler og holder ca. 50 
populærvidenskabelige foredrag om året. 

I professor Hans Kjeldsens spændende videnskabskronik „De nye verdener" i Politiken 27. februar 
2015 nævner han, at med nutidens avancerede teleskoper burde vi inden for en årrække se de 
første målinger, som viser tegn på biologisk aktivitet på en fjern exoplanet: 

http://politiken.dk/viden/ECE2559704/videnskabskronik-jagten-paa-jordlignende-planeter/. 

En forudsigelse, som også deltes af astrofysikeren Uffe Gråe Jørgensen, Niels Bohr Instituttet, Københavns Universitet, 
ved hans interessante foredrag på Visual Climate Center i Holeby den 5. marts 2015. 

Astrofysiker Uffe Gråe Jørgensen ved det velbesøgte foredrag om eftersøgning af liv andre 
steder i universet som et led i Lollands Astronomiske Forening's fejring af 25 års jubilæet. 


Fotograf: Ole Henningsen 




Mytedræber: Fotografisk hukommelse findes ikke 

Vores blik filmer ikke bare alt, 
hvad der foregår, men fortolker 
hele tiden indtryk, så de passer 
ind i det, vi har brug for. 

Jesper Mogensen, hjerneforsker 
og professor 

Nar nogle har en exceptionelt god hukommelse, er det ikke fordi, de fotograferer omgivelserne med øjnene som linse. 
De er blot bedre til at slå følelserne til. 

Sådan udtrykkes det i interview med hjerneforsker og professor Jesper Mogensen, Institut for Psykologi på Københavns 
Universitet, i Politikens Videns-tillæg 27. februar 2015. 

Læs mere i Berit Viufs artikel om at se og huske: http://politiken.dk/viden/ECE2570233/mytedraeber-fotografisk- 
hukommelse-findes-ikke/ 

Om Rundetaarn - nyt lys på gammel kikkert-historie 

i videnskab.dk 

Helge Kragh, professor, Inst. for Fysik og Astronomi, Videnskabsstudier, Aarhus 
Universitet, skriver i videnskab.dk en spændende historie om Rundetaarns 
historie og gør specielt rede for, hvornår kikkerten holdt sit indtog i Danmark. 

Sammen med Rosenborg Slot og Børsen hører Rundetaarn i Københavns midte 
til byens turistattraktioner og historiske klenodier. 

Det 36 meter høje tårn med dets karakteristiske mere end 200 meter lange 
sneglegang var fra starten planlagt som et astronomisk observatorium i 
tilknytning til universitetet. 

Det er faktisk det næstældste universitetsobservatorium i verden, kun overgået 
af det observatorium, der i 1633 blev oprettet i den hollandske universitetsby 
Leiden, og som ikke længere findes. 

Projektet nød i høj grad kongelig bevågenhed. Det blev til på befaling af 
Christian IV, der ønskede at kaste glans over hovedstaden og vise sig som 
mæcen for den himmelske videnskab. 

Ikke blot engagerede han sig aktivt i den arkitektoniske udformning af tårnet, 
han interesserede sig også for tilvirkningen af de astronomiske instrumenter. 

Men planlægningen af selve observatoriet og dets funktioner overlod han til 
professoren i astronomi, Longomontanus (Christian Sørensen), der tidligere 
havde arbejdet som assistent for Tycho Brahe på Hven og i Prag. 

Den gængse historie om det astronomiske observatorium på Rundetaarn 
fortæller, at Rundetaarn oprindeligt var udstyret med en kikkert, som dengang 
var et nyt og innovativt instrument. Men der var ingen kikkert på Rundetaarn fra 
start. Først i slutningen af 1600-tallet vandt kikkerten indpas i dansk astronomi. 

Læs Helge Kraghs interessante artikel om Rundetaarn, og hvornår det nye 
instrument kikkerten holdt sit indtog i Danmark i artiklen i 
videnskab.dk: http://videnskab.dk/kultur-samfund/rundetarn-og-kikkerten-nyt- 
lys-pa-gammel-historie?utm_source=vores+nyhedsbrev&utm_campaign=ecd8510264- 
Il_30_2014&utm_medium=email8t.utm_term=0_d2f5c83eb4-ecd8510264-207967049. 

Verdens ældste observatorium 

Karsten Bomholt, formand for Amatørastronomisk Selskab Fyn, pointerer i en kommentar på videnskab.dk bl.a., at 
eftersom det hollandske observatorium fra 1633 ikke længere eksisterer, er Rundetaarn jo faktisk verdens ældste. 

Om Christian IV's ønske om at kaste glans over hovedstaden og vise sig som mæcen for den himmelske videnskab, 
skriver Karsten Bomholt videre: 

I den forbindelse skal vi ikke glemme, at det var Christian IV, som indirekte var skyld i, at Tycho Brahe nedlagde sit 
observatorium på Hven og forlod Danmark i 1597. Tycho Brahe nød stor begunstigelse hos Frederik den 2., og da 
denne døde i 1588, blev det den kun 11-årige Christian, som arvede tronen. Drengen var imidlertid umyndig, så der 
blev nedsat en formynderregering, indtil 1596, hvor Christian IV var gammel nok til at blive kronet. 

Kort tid herefter begyndte der uoverensstemmelser mellem Rigsrådet, Hoffet, den nye konge og Tycho Brahe. Der 
indløb klager over Tycho Brahes forvaltning af Hven med den konsekvens, at de økonomiske midler til driften af 
verdens førende astronomiske observatorium blev kraftigt nedtrappet. Herefter forlod Tycho Brahe i 1597 Danmark i 
vrede og tog sine instrumenter med til Prag. Var det mon dårlig samvittighed, som foranledigede Christian IV til at 
bygge Rundetaarn? 

Gamle observatorier verden rundt 


OVE VOM SPAETH 





Forfatteren og forskeren Ove von Spaeth anfører i sin bog Historiske mysterier fra 
himmelrummet, at der med rådgivning fra Tycho Brahes elev, Christian 
Longomontanus, i 1642 øverst på Rundetaarn blev konstrueret en platform, hvorfra 
astronomiske observationer skulle foretages. 

Han lod tårnets øverste åbne etage udforme med observationsbrønde - det hele som 
en kopi og med alle mål præcist gentaget fra Tycho Brahes ekstra observatorium, 
Stjerneborg, på Hven. Det var praktisk, når observationernes resultater skulle 
sammenlignes med tidligere observationer. 

Danmarks første Universitetsbibliotek havde til huse på Trinitatis kirkes enorme loft, og 
da englænderne ved verdens første terrorbombning bombarderede København i 1807, 
brød biblioteket i brand. 

Dog blev mange bøger reddet ved at blive kastet ind gennem en luge i den store hule 
midtersøjle i kirkens tårn, som er selve Rundetaarn. Men et større antal af 
efemeriderne blev ikke reddet. 

Da selve stjerneobservatoriet oppe i Rundetaarn i 1861 skulle flyttes en halv kilometer 
ud til Østervold i København, sørgede man for, at dette steds nye observatorium, dvs. 
dets kikkertfundament, blev placeret med super nøjagtighed på præcis samme 
breddegrad som Rundetaarns kikkert, så dette danske observatoriums tidligere 
publicerede tabeller o.lign. i mange tilfælde stadig kunne fungere som før. 

Gennem flere tusinde år har menneskeheden foretaget imponerende studier af himlen med det blotte øje - også fra 
toppen af monumentale arkitektoniske strukturer, hvoraf en del stadig kan ses rundt om på kloden. 

Eksempelvis var Ulugh Begs observatoriums mure bygget i cirkelform og med mange åbninger, „vinduer", og står som 
en inspiration 200 år senere til 5 kæmpemæssige observatorier i Nordindien, alle kaldet Jantar Mantar, bygget af 
maharajah JaiSingh i 1727 i Jaipur, Delhi, Varanasi (Benares) og Ujjain. 

Skulpturelle detaljer i Jantar Mantars 
gigantiske astronomiske instrumenter. 



Forfatteren Ove von Spaeth viser størrelsen på de gigantiske astronomiske instrumenter. 

T.h.: en kæmpe skala indgraveret på de opvendte marmor flader af de opmurede, enorme 
instrumenter i et af Indiens gamle astronomiske observatorier, "Jantar Mantar" i Delhi, 
fra 1600-tallet. De er så præcise, at de var i brug helt frem i 1940'erne. 

Fotos: copyright Ove von Spaeth 

I Ove von Spaeths bog Historiske mysterier fra himmelrummet kan man side 43 med titlen Op i de store grader - 
gigant instrumenter læse et afsnit, hvor man stifter bekendtskab med nogle af disse imponerende bygningsværker. Ove 
von Spaeths e-bog er foreløbig til gratis download. 

http://www.moses-egypt.net/images/2-ovs_da6_historiske-mysterier-fra-himmelrummet_e-book.pdf 

http://www.moses-egypt.net/bogserie/moses_oversigt_da.asp. 




